Микола Вегеш

Микола Вегеш (*28. новембер 1962, Межгорье (Закарпатска область), Украина) — историк, експерт з истории Подкарпатской Руси. Доктор историчных наук (1999), профессор (2001). Ректор Ужгородской народной универзиты (2005–2012). Член Дозорной Рады ВМГО «Союз обдарованой молодежи». Ученик академика Володимира Грабовецкого.Микола КУГУТЯК, Ігор РАЙКІВСЬКИЙ. Історична школа Грабовецького

 Студии и карьера 
Середну школу выходив в родном Межгорью (1979). Такой того року зачав студии на историко-педагогичной факултѣ Ивано-Франковского державного пединститута В. Стефаника, днесь Прикарпатска национална универзита Василя Стефаника. Быв проводником проблемного семинара з истории Украины добы феодализма под водством академика В. Грабовецкого (1979–1984).

В рр. 1984–1991 учительовав в середной школѣ в селе Синевир. В роках 1990–1994 студовав на аспирантурѣ катедры истории СССР (изгодя истории Украины) Ужгородской державной универзиты (УжДУ). Року 1994 перед ученов радов УжДУ обгаив кандидатску диссертацию «Карпатска Украина в роках 1938–1939: социално-економичны и политичны аспекты», одтогды робить яко доцент УжДУ.

Року 1998 на ученой радѣ Института истории Украины НАН Украины представив докторску диссертацию «Закарпатя в контекстѣ централноевропской политичной кризы перед Другов свѣтовов войнов». Року 1999 обгаив докторску диссертацию перед специалнов ученов радов Киевской националной универзиты Т. Г. Шевченка и зыскав докторат з истории.

В рр. 2000–2004 директор Института карпатознавства УжНУ.

 2001 — профессор УжНУ. 
 2004 — декан историчной факулты. 
 2005—2012 ректор УжНУ, выбраный рѣшеньом трудового коллектива УжНУ.Федака С. Д.

 Научны роботы 
Микола Вегеш мать понад 850 публикаций, серед них 450 научных. Найповнѣйше его научны роботы представлены у двох многотомных выданях «Історичні дослідження: В семи томах» (Ужгород, 2000–2001) тай «Історія і політика в чотирьох томах» (2005).

Учебно-методичны приручкы: «Основи політології», «Вступ до геополітики», «Становлення і розвиток політичної думки в Україні», «Історія української державності», «Політологія: конспект лекцій», «Історична наука в Ужгородському державному університеті: матеріали до лекцій», «Українська державність у ХХ столітті», «Політологія в Ужгородському національному університеті та Болонський процес», «Як писати наукову роботу», «Зарубіжні футурологічні концепці на межі тисячоліть: порівняльний аналіз» и др.

Много робот публиковав в ЗША, Канадѣ, Великобритании, Чехии, Словакии, Мадярщинѣ, Румынии. Соавтор многых коллективных и енциклопедичных выдань. Под его редакциов выходить фахове выданя з проблем истории, политологии, етнологии и културолог «Carpatica-Карпатика». Библиографию робот Миколы Вегеша зобрав и выдав Мариан Токарь (2002).

 Сполоченска активность 
 Депутат Закарпатской областной рады 5. и 6. скликаня.
 Голова Закарпатского оддѣлѣня Всеукраинского биографичного товаришства (1999–2004),
 Член Президии Закарпатского областного центра Наукового товаришства Т. Г. Шевченка (2004),
 Голова Закарпатской областной организации  (1992–1998).

 Вызнаменаня 
 1993 — Лавреат премии В. Гренджи-Донского,
 1996 — Лавреат премии академика Крипякевича,
 2001 — Почестный член Зглядовательского бюро радников Америцкого биографичного института,
 2004 — Почестна грамота Верховной Рады Украины «За заслугы перед украинскым народом»,
 2005 — Почестный знак Закарпатской областной рады «За розвитя региона»,
 2007 — Орден «За заслугы» ІІІ. ст.,
 2009 — Орден «За заслугы» ІІ. ст.

 Жерела и одказы 
 Федака С. Д.: Вегеш Микола Миколайович //   

 Референции 

Катеґорія:Русиньскы історіци
Катеґорія:Ужгородска народна универзита